stanford-oval/wikipedia huggingface dataset:
OOMPH!
Historia > Virgin Records (1997–2003)

Myöhemmin OOMPH! teki sopimuksen EMIin kuuluvan levy-yhtiö Virgin Recordsin kanssa. Vuosina 1998–2001 yhtye julkaisi levy-yhtiön kautta sopimuksen mukaiset kolme albumia, muttei halunnut jatkaa sopimusta. Vuonna 2006 Virgin Records julkaisi näiden albumeiden kappaleista vielä kokoelmalevyn 1998-2001: Best of Virgin Years yhtyeen tahdon vastaisesti, ja laulaja Dero kehottikin yhtyeen ihailijoita olemaan ostamatta levyä.
Viimeiseksi Virgin Recordsilla jäänyt albumi, vuonna 2001 julkaistu Ego, oli ensimmäinen yhtyeen albumi, joka saavutti edes pientä suosiota saksankielisten maiden ulkopuolella. Levy meni Suomenkin albumilistalla suoraan kärkituntumaan. Samana vuonna julkaistut singlet Supernova ja Niemand ylsivät samalle tasolle.
Historia > Suurempaan suosioon (2004–2020)

Saksankielisissäkin maissa OOMPH! nousi suurempaan suosioon vasta vuonna 2004, kun se julkaisi ensimmäisen singlensä Augen auf! uudella levy-yhtiöllään, Sony BMG:hen kuuluvalla Supersonic Recordsilla. Single pysyi Saksan singlelistalla 21 viikkoa, joista viisi viikkoa sijalla 1. Kappale esiintyi myös FIFA 2005 -pelin soundtrackillä.
Yhtyeen samana vuonna julkaistu kahdeksas albumi, Wahrheit oder Pflicht, jolla myös kappale ”Augen auf!” oli, oli Saksan albumilistalla 22 viikkoa, joista kaksi viikkoa sijalla 2. Albumi myikin Saksassa lähes platina-albumiin oikeuttavan määrän. Albumilla yhtyeen tyyli muuttui melodisemmaksi. Wahrheit oder Pflichtin lisäksi kansainväliseen jakeluun on päässyt vuonna 2006 ilmestynyt albumi GlaubeLiebeTod, joka ylsi Saksan albumilistalla parhaimmillaan sijalle 5 ja Suomen virallisella listalla sijalle 7.
Vuonna 2007 OOMPH! osallistui saksalaisen Eurovision laulukilpailua muistuttavaan Bundesvisionin laulukilpailuun Ala-Saksin edustajana. Kappale oli yhdessä Die Happy -yhtyeen Marta Jandován kanssa esitetty uusintaversio GlaubeLiebeTod-albumilla ilmestyneestä kappaleesta ”Träumst Du?”. Yhtye voitti kilpailun.
Vuonna 2007 yhtye julkaisi myös DVD:n Rohstoff, joka sisältää 23 kappaleen keikkataltioinnin, haastattelun, lähes kaikki yhtyeen videot sekä niiden tekemisestä kertovia dokumentteja.
Vuonna 2008 yhtyeen uusi kappale Wach auf! esiintyi elokuvassa Aliens vs. Predator 2, ja se julkaistiin myös singlenä. OOMPH!:n kymmenes studioalbumi, Monster, ilmestyi 22. elokuuta 2008.
Yhtyeen seuraavat albumit olivat vuonna 2012 julkaistu Des Wahnsinns fette Beute ja vuonna 2015 julkaistu XXV.
Vuonna 2018 OOMPH! 14 vuotta aiemmin julkaistu albumi Wahrheit oder Pflicht ylitti Saksassa 200 000 myydyn levyn rajan ja ansaiten siten yhtyeen ensimmäisen platina-albumin. Vuonna 2018 OOMPH! vaihtoi levy-yhtiötä ja aloitti yhteistyön Napalm Recordsin kanssa. Loppuvuodesta yhtye julkaisi tulevalta albumiltaan ensimmäisen singlen, Kein Liebeslied.
Yhtye julkaisi aivan vuoden 2019 alussa vielä toisen singlen Tausend Mann und ein Befehl tulevalta levyltä. OOMPH!:n kolmastoista albumi Ritual julkaistiin 18. tammikuuta 2019. Dero kuvasi sitä yhtyeen aggressiivisimmaksi, raskaimmaksi ja synkimmäksi albumiksi hetkeen. Ritual nousi julkaisuviikollaan nousi Saksan virallisen albumilistan ensimmäiseksi, mikä oli ensimmäinen kärkisija yhtyeen historiassa. Albumin julkaisun jälkeen yhtyeellä  oli maaliskuussa 2019 Euroopan-kiertue ja loppuvuodesta kiertue Venäjällä, Valko-Venäjällä ja Ukrainassa.
Historia > Deron lähdön jälkeen (2021–)

Syyskuussa 2021 OOMPH! ilmoitti, ettei Dero ole enää 30. syyskuuta 2021 alkaen osa yhtyettä, mutta yhtye jatkaa toimintaansa Crapin ja Fluxin johdolla. Lokakuussa 2021 yhtye kertoi koko ympärillä olevan muun tiimin jatkavan OOMPH!:n kanssa. Lisäksi samalla kerrottiin, että yhtyeeltä on tulossa uusi albumi, jolle Crap ja Flux ovat kirjoittaneet useita uusia kappaleita ja sanoituksia. Vuodelle 2022 on myös suunnitteilla konsertteja uuden, vielä julkaisemattoman laulajan kanssa.
Sanoitukset

OOMPH!:in pääasiallinen laulukieli on saksa, mutta viimeisimpiä albumeita lukuun ottamatta kaikilla albumeilla on ollut myös joitakin englanninkielisiä kappaleita. Sanoitukset käsittelevät usein rakkautta, uskontoa ja kuolemaa.
Kokoonpano

Crap (s. 1970)
kitara, koskettimet
Flux (s. 1967)
kitara, samplet
Kokoonpano > Kiertue-esiintyjät

Hagen (basso)
Silvestri (rummut)
Kokoonpano > Entiset jäsenet

Dero Goi (1989–2021)
Diskografia > Studioalbumit

OOMPH! (1992)
Sperm (1994)
Defekt (1995)
Wunschkind (1996)
Unrein (1998)
Plastik (1999)
Ego (2001)
Wahrheit oder Pflicht (2004)
GlaubeLiebeTod (2006)
Monster (2008)
Des Wahnsinns fette Beute (2012)
XXV (2015)
Ritual (2019)
Diskografia > Singlet

Ich bin Du (1991)
Der neue Gott (1993)
Breathtaker (1993)
Sex (1994)
3+1 (1994)
Ice-Coffin (1995)
Gekreuzigt (1998)
Unsere Rettung (1998)
Das Weisse Licht (1999)
Fieber (1999, feat. Nina Hagen)
Supernova (2001)
Niemand (2001)
Augen Auf! (2004)
Brennende Liebe (2004, feat. L'Âme Immortelle)
Sex hat keine Macht (2004)
Gott ist ein Popstar (2006)
Das letzte Streichholz (2006)
Die Schlinge (2006)
Gekreuzigt 2006+Power Of Love (tuplasingle) (2006)
Träumst Du? (2007), feat. Marta Jandová
Wach auf! (2008)
Labyrinth (2008)
Sandmann (2009)
Zwei Schritte vor (2012)
Alles aus Liebe (2015)
Kein Liebeslied (2019)
Tausend Mann und ein Befehl (2019)
Diskografia > Kokoelmat

1991–1996 The Early Works (1998)
1998–2001: Best Of Virgin Years (2006)
Delikatessen (2006)
Truth Or Dare (2010)
Diskografia > DVD:t

Rohstoff (2007)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (englanniksi)(saksaksi)
OOMPH! Myspacessa (englanniksi)
Yksisilmäinen peiliheijastuskamera

SLR:n toiminta. 1=objektiivi, 2=kääntyvä peili, 3=suljin, 4=filmi tai valoherkkä kenno, 7= viisikulmioprisma tai -peili
Yksisilmäinen peiliheijastuskamera (engl. single-lens reflex camera; SLR) on kamera, jossa etsin hyödyntää valokuvaukseen käytettävää objektiivia peilin avulla. Kun kamera laukaistaan, nousee peili ylös ja valotus tapahtuu saman objektiivin kautta joko filmille (filmikamerassa) tai CCD- tai CMOS-kennolle (digitaalikamerassa).
Joissain peiliheijastuskameroissa peili on puoliläpäisevä, eikä sitä tarvitse kääntää kameraa laukaistaessa. Ensimmäisenä puoliläpäisevää peiliä käytettiin Canonin Pellix-kamerassa, joka esiteltiin vuonna 1965. Puoliläpäisevän peilin etuihin kuuluu se, että etsin ja nopea vaiheentunnistukseen perustuva automaattitarkennus toimivat myös videokuvauksessa.
Nykyään suosituin yksisilmäinen peiliheijastuskameratyyppi on digitaalinen järjestelmäkamera (engl. digital single-lens reflex camera; DSLR), ja järjestelmäkamerat ovat yleensä peiliheijastuskameroita. Näiden rinnalle ovat kuitenkin nousemassa peilittömät järjestelmäkamerat, jotka käyttävät sähköistä etsintä, kuten esimerkiksi Micro Four Thirds -standardin mukaiset kamerat.
Järjestelmäkamera optisine etsimineen on perinteinen yksisilmäisen peiliheijastuskameran tyyppi.
Wikimedia Commonsissa on kuvia tai muita tiedostoja aiheesta .
Väinö Renvik

| Väinö Renvik> Henkilötiedot |
| --- | --- |
Syntynyt: 29. huhtikuuta 1896 Pori
Kuollut: 26. marraskuuta 1963 (67 vuotta) Savonlinna
Ammatti:  näyttelijä, teatterinjohtaja
Väinö Rafael Renvik (29. huhtikuuta 1896 Pori – 26. marraskuuta 1963 Savonlinna) oli suomalainen näyttelijä ja teatterinjohtaja. Hän teki uransa työväen näyttämöillä.
Elämä ja ura

Renvikin vanhemmat olivat rakennusmestari Frans Renvik ja Katri Örn. Hän kävi kuusi luokkaa kansankoulua ja debytoi näyttelijänä Porissa 1915. Ennen sisällissotaa Renvik työskenteli karjanhoitajana Noormarkun Lassilan kylässä. Sodan aikana hän kuului Porin punakaartiin ja toimi kaupungin puhelinkeskuksessa, mutta ei ilmeisesti ollut rintamalla. Sodan loppuvaiheessa Renvik pakeni Loimaan kautta Helsinkiin, jossa jäi vangiksi kaupungin valtauksen yhteydessä 13. huhtikuuta ja toimitettiin Suomenlinnan vankileirille. Hän sai seitsemän vuoden tuomion avunannosta valtiopetokseen, mutta armahdettiin myöhemmin.
Sisällissodan jälkeen Renvikin ura jatkui näyttelijänä ja johtajana työväen näyttämöillä eri puolilla Suomea. Renvik näytteli muun muassa Porin Työväen Teatterissa 1920–1923 ja johti Savonlinnan Työväen Teatteria 1923–1925, Pietarsaaren Työväen Teatteria 1927–1928 ja 1930-luvulla Haminan Työväen Näyttämöä. Ennen talvisotaa Renvik muutti Sakkolaan, missä hän toimi harrastajateatterin piirissä. Toisen maailmansodan jälkeen Renvik muutti Savonlinnaan. Hän toimi Säämingin kansanhuollon johtajana 1945–1950 ja sen jälkeen Savonlinnan työnvälitystoimiston johtajana eläkkeellejäämiseensä saakka. Renvik toimi myös pitkään Savonlinnan vapaaopiston näyttämötaiteen opettajana.
Näyttelijämatrikkelissa Renvikiä kuvaillaan luonnenäyttelijäksi. Hänen roolitehtäviään olivat muun muassa Turkka ja Tolari (Tukkijoella), Harri (Pohjalaisia), Kreon (Kuningas Oidipos) ja Helmer (Nukkekoti).
Renvik antoi myös lausuntailtoja ja opetti lausuntaa.
Renvikin puoliso oli näyttämötaiteilija Ida Pappinen.
Aiheesta muualla

Savonlinnan teatteri : Teatterin johtajat vuosien varrella
William Foulke

William Foulke.
William Henry ”Fatty” Foulke (12. huhtikuuta 1874 Dawley, Shropshire – 1. toukokuuta 1916 Sheffield) oli englantilainen jalkapallo- ja krikettiammattilainen. Erityisesti hänet tunnettiin lihavuudestaan. Painavimmillaan Foulke painoi 165 kilogrammaa. Pituutta hänellä oli 190 senttimetriä.
Foulke pelasi krikettiä huipputasolla Derbyshire County Cricket Clubissa vuosisadan vaihteen tienoilla. Maalivahtina pelannut Foulke aloitti jalkapallouransa paikallisessa joukkueessa Blackwellissä, mistä vuonna 1894 siirtyi Sheffield Unitediin. Sheffield Unitedissa Foulke pelasi kolme kertaa FA Cupin loppuottelussa ja voitti kilpailun kahdesti. Lisäksi hän voitti joukkueessa Englannin liigamestaruuden. Chelsea FC:hen hän siirtyi vuonna 1905 50 punnan siirtosummalla ja hänestä tuli Chelsean ensimmäinen kapteeni. Hän pelasi joukkueessa vain yhden kauden ennen siirtymistään Bradfordiin, missä hän päätti jalkapallouransa.
Foulke pelasi myös yhden ottelun Englannin maajoukkueessa, Walesia vastaan vuonna 1897. Erään kerran ottelu jouduttiin keskeyttämään maalin ylähirren katkettua Foulken hypättyä roikkumaan siihen.
Ozzie Nelson

| Ozzie Nelson |
| --- | --- |
 Nelson vaimonsa Harrietin kanssa
Henkilötiedot
Syntynyt: 20. maaliskuuta 1906 Jersey City, New Jersey, Yhdysvallat
Kuollut: 3. kesäkuuta 1975 (69 vuotta) San Fernando Valley, Kalifornia
Muusikko
Tyylilajit:  jazz 
Soittimet:  saksofoni 
  [ Muokkaa Wikidatassa ] [ ohje ]  
Oswald ”Ozzie” George Nelson (20. maaliskuuta 1906 Jersey City, New Jersey – 3. kesäkuuta 1975 San Fernando Valley, Kalifornia) oli yhdysvaltalainen muusikko ja näyttelijä. Hän toimi yhtyeenjohtajana 1930-luvulla ja avioitui vuonna 1935 yhtyeensä solistin Harriet Hilliardin kanssa. Ozzien tunnetuin levytys lienee Dream a little dream of me vuodelta 1931. Nelson oli yhtyeineen vakioesiintyjänä Red Skeltonin radio-ohjelmassa 1940-luvulla, ja Skeltonin jouduttua sotilaspalvelukseen, he saivat ohjelmapaikan itselleen. Ohjelmapaikkaa varten Nelson loi omaan elämäänsä perustuvan tilannekomediasarjan The Adventures of Ozzie and Harriet, jossa hän esiintyi yhdessä puolisonsa ja lapsiensa Davidin ja Rickyn kanssa. Sarjaa esitettiin radiossa 1944–1954 ja televisiossa 1952–1966. Sarjan päättymisen jälkeen Ozzie Nelson näytteli vielä tilannekomediasarjassa Ozzie's Girls, mutta se lakkautettiin jo kesken ensimmäisen tuotantokauden.
Ozzie Nelson on saanut tähden Hollywood Walk of Famelle. Lisäksi hänellä on yhteinen tähti puolisonsa kanssa.
Aiheesta muualla

Ozzie Nelson Internet Movie Databasessa. (englanniksi)
Ozzie Nelson Discogsissa. (englanniksi)
Yksisoluinen eliö

| Yksisoluiset |
| --- | --- |
 Euglena-silmälevä.
Tieteellinen luokittelu
Infobox OKNimi-testi OK: 
Yksisoluiset eliöt ovat eliöitä, jotka koostuvat vain yhdestä solusta. Ne lisääntyvät jakautumalla. Yksisoluiset eivät ole taksonomisesti yhtenäinen ryhmä. Niihin kuuluu edustajia monista eliökunnista kuten Chromalveolata-kunnasta piilevät ja tohvelieläimet, omasta kunnastaan amebat ja sieniä kuten hiivat. Aitobakteerit ja arkeonit ovat yksisoluisia eliöitä.
Ozurgetin piirikunta

Ozurgetin piirikunta (georg. ოზურგეთის მუნიციპალიტეტი, Ozurgetis municipaliteti) on piirikunta Gurian hallintoalueella Georgian länsiosassa. Piirikunnassa on 62 863 asukasta (2014) ja sen pinta-ala on 675 neliökilometriä. Sen keskus on Ozurgetin kaupunki, joka on myös Gurian pääkaupunki ja jossa on 14 785 asukasta (2014).
Ozurgetin piirikunta rajatuu lännessä Mustaanmereen, etelässä Adžariaan, idässä Tšokhataurin ja pohjoisessa Lantškhutin piirikuntaan. Ozurgetin kaupunkiin haarautuu sivurata Batumin ja Tbilisin väliseltä rautatieltä. Kaupungin lisäksi piirikunnassa on neljä kaupunkityyppistä taajamaa: Laituri, Narudža, Ureki ja Kveda Nasakirali.
Kaupungissa toimii historiallinen museo, joka on perustettu vuonna 1936, ja vuonna 1989 perustettu taidegalleria, jossa on esillä georgialaisten taiteilijoiden teoksia. Ozurgetissa on myös ulkomuseo, jonne on rakennettu varhaiskeskiaikaisen linnoituskaupungin kopio.
Ozurgetin kaupunkia.
Kirkko.
Ozurgetin rautatieasema.
Ozurgetin kaupungin kauppahallia.
Aiheesta muualla

Kuvia tai muita tiedostoja aiheesta Ozurgetin piirikunta Wikimedia Commonsissa
Georgian kaupungit ja piirikunnat
Panu Luosto

Panu Luosto on suomalainen sellisti.
Luosto opiskeli Risto Poutasen johdolla Sibelius-Akatemiassa, josta hän valmistui musiikin maisteriksi vuonna 1996. Vuosina 1997–1999 hän täydensi opintojaan konservatoriossa Toulousessa Lluís Claretin johdolla. Luosto voitti vuonna 1998 Turun sellokilpailun, jossa toiselle sijalle pääsi Tomas Djupsjöbacka ja kolmannelle sijalle Seeli Toivio. Vuonna 1999 hän sai Thomas Carrollin ohella tunnustuspalkinnon Domnick-Cello-Preis-kilpailussa, jonka voitti Julian Steckel. Vuonna 1999 Luostolta ilmestyi levy Solo Cello Works (Alba Records), jolla hän tulkitsee Zoltán Kodályn, George Crumbin, Jonathan Harveyn ja Magnus Lindbergin sävellyksiä.
Luosto voitti vuonna 2000 Washingtonin kansainvälisen kilpailun. Rahan lisäksi palkintoon kuului pääsy konsertoimaan Yhdysvalloissa sinfoniaorkesterien solistina. Vuonna 2000 Luosto voitti lisäksi Prahan kevään kansainvälisen musiikkifestivaalin sellokilpailun. Luoston yhteistyökumppaneihin kamarimusiikin parissa on kuulunut pianisti Joonas Pohjonen.
Luosto on suorittanut myös filosofian tohtorin tutkinnon. Syyskuussa 2013 hän puolusti Helsingin yliopistossa data-analyysiä koskevaa tietojenkäsittelytieteen väitöskirjaansa Normalized maximum likelihood methods for clustering and density estimation ("Normalisoidun suurimman uskottavuuden menetelmiä ryvästykseen ja tiheyden arviointiin").
War Horse

War Horse tai Warhorse voi viitata:
War Horse, Michael Morpurgon kirjoittama lastenromaani
War Horse, kirjaan pohjautuva näytelmä
Sotahevonen (engl. War Horse), kirjaan perustuva elokuva vuodelta 2011, ohjaajana Steven Spielberg
Warhorse, brittiläinen rockyhtye
Warhose, yhdysvaltalainen heavy metal -yhtye
War Horse tai Bob Hill (1891-19??), amerikkalainen jalkapalloilija
War Horse, Timothy Zahnin kirjoittama romaani
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”War Horse”, voi hakea sivunnimihaulla, laajalla sivunnimihaulla tai tekstihaulla.
Panu Knuutinen

Panu Knuutinen (s. 1. heinäkuuta 1983 Siilinjärvi) on suomalainen pesäpalloilija. Knuutinen edusti koko uransa Superpesiksessä Puijon Pesistä. Hänen kasvattajaseuransa on Siilinjärven Pesis. Knuutinen saavutti yhden SM-pronssin kaudella 2006. Hän pelasi sisäpelissä kotiuttajana. Knuutinen pelasi 72 Superpesiksen runkosarjan ottelua. Näissä hän löi yhden kunnarin ja 29 tavallista juoksua, toi kuusi juoksua ja keräsi 67 kärkilyöntipistettä. Knuutinen pelasi 27 Superpesiksen ylemmän loppusarjan ottelua. Näissä hän löi kahdeksan tavallista juoksua ja keräsi 22 kärkilyöntipistettä. Knuutinen pelasi kahdeksan Superpesiksen alemman loppusarjan ottelua. Näissä hän löi kolme tavallista juoksua, toi yhden juoksun ja keräsi 17 kärkilyöntipistettä.
Paprikat

| Paprikat |
| --- | --- |
 Ruokapaprika (Capsicum annuum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Kaari::  Streptophyta
Luokka::  Embryopsida
Kladi::  Putkilokasvit Tracheophyta
Kladi::  Koppisiemeniset Angiospermae
Lahko::  Solanales
Heimo::  Koisokasvit Solanaceae
Suku::  Paprikat Capsicum  L.
Katso myös
   Paprikat Wikispeciesissä   Paprikat Commonsissa 
Infobox OKNimi-testi OK: 
Paprikaa kuivumassa jauhamista varten Argentiinassa.
Punaisia vihannespaprikoita.
Paprikat (Capsicum) on Amerikan mantereelta kotoisin oleva koisokasvien heimoon kuuluva kasvisuku. Sukuun kuuluu noin 30 lajia, joista viisi viljeltyä ovat ruokapaprika (Capsicum annuum), havannapaprika (Capsicum chinense), marjapaprika (Capsicum baccatum), pensaspaprika (Capsicum frutescens), ja rokotopaprika (Capsicum pubescens). Erilaisia lajikkeita on puolestaan tuhansia. Ravinnoksi tai mausteeksi käytetään kasvin hedelmiä, jotka kasvitieteellisesti ovat marjoja.
Suurin osa paprikoihin (Capsicum) kuuluvista lajeista ja lajikkeista sisältää kapsaisiini-nimistä rasvaliukoista kemikaalia, joka aiheuttaa voimakkaan polttavan tunteen tottumattoman syöjän suussa. Tämä reaktio on monista nisäkkäistä epämiellyttävä, mutta lintuihin kapsaisiini ei kuitenkaan vaikuta. Kapsaisiinin eritys suojaa hedelmiä nisäkkäiltä, mutta kirkkaat värit houkuttelevat lintuja levittämään siemeniä.
Viljellyin paprikalaji on Meksikosta peräisin oleva paprika (Capsicum annuum). Se on hyvin muunteleva laji, josta on olemassa sekä mietoja, vihanneksina käytettäviä, että tulisina mausteina käytettäviä lajikkeita. Lajiin kuuluu muun muassa vihanneksena käytettävä ruokapaprika ja maustepaprikat jalapeno ja cayenne.
Chili on niiden paprikoiden yleinen nimitys, joiden kapsaisiinipitoisuus on niin suuri, että niitä voidaan hyödyntää mausteina eri ruoissa. Myös monet chililajikkeet kuuluvat Capsicum annuum -lajiin, mutta esimerkiksi tabasco valmistetaan samaan sukuun kuuluvasta Capsicum frutescens -lajista.
Lajit > Viisi yleisimmin viljeltyä lajia

Capsicum annuum – yleisiä lajikkeita, kuten ruokapaprikat, jalapeño ja cayenne
Capsicum annuum var. annuum – jalostetut muodot
Capsicum annuum var. glabriusculum (syn. Capsicum annuum var. aviculare, Capsicum microcarpum) – villit muodot, muun muassa tepin
Capsicum baccatum – eteläamerikkalaiset ají-chilit
Capsicum baccatum var. baccatum – villit muodot
Capsicum baccatum var. pendulum – jalostetut muodot
Capsicum baccatum var. praetermissum (syn. Capsicum praetermissum)
Capsicum baccatum var. umbilicatum
Capsicum chinense – tulisia lajikkeita, muiden muassa habanerot sekä maailman tulisin chililajike 'Trinidad Moruga Scorpion'
Capsicum frutescens – muun muassa tabasco
Capsicum pubescens – eteläamerikkalaiset rokotopaprikat
Lajit > Villit paprikalajit

Capsicum buforum
Capsicum caballeroi
Capsicum campylopodium
Capsicum ceratolyx
Capsicum chacoënse (syn. Capsicum exile)
Capsicum cornutum
Capsicum dimorphum
Capsicum dusenii
Capsicum eximium (syn. Capsicum cardenasii) – "Ulupica"
Capsicum eximium × Capsicum pubescens – "Rocopica, Ulupica"
Capsicum flexuosum
Capsicum friburgense
Capsicum galapagoense
Capsicum geminifolium
Capsicum hookerianum
Capsicum hunzikerianum
Capsicum lanceolatum
Capsicum mirabile
Capsicum parvifolium
Capsicum pereirae
Capsicum recurvatum
Capsicum rhomboideum (syn. Capsicum ciliatum, Witheringia ciliata)
Capsicum schottianum
Capsicum scolnikianum
Capsicum tovari
Capsicum villosum
+ Capsicum sp. - 2000-luvulla löydettyjä, tieteelle uusia villejä capsicum-chilejä, joille ei ole julkisuuteen annettu nimeä tai virallista kuvausta.
Aiheesta muualla

Finto: Kassu – Kasvien suomenkieliset nimet: Capsicum
ITIS: Capsicum (englanniksi)
United States Department of Agriculture (USDA): Capsicum (englanniksi)
Flora of China: Capsicum (englanniksi)
UniProt, Taxonomy: Capsicum (englanniksi)
Warner Bros. Interactive Entertainment

| Warner Bros>  Interactive Entertainment |
| --- | --- |

Perustettu:  2004
Perustaja:  Jason Hall
Kotipaikka:  Burbank, Kalifornia, Yhdysvallat
Toimiala:  videopeliteollisuus
Tuotteet:  videopelit
Emoyhtiö:  Warner Bros. Home Entertainment (Warner Bros.)
Tytäryhtiöt:   Avalanche Software  Monolith Productions  NetherRealm Studios  Portkey Games  Rocksteady Studios  TT Games  WB Games Boston  WB Games Montréal  WB Games New York  WB Games San Diego  WB Games San Francisco 
Kotisivu:  www.wbgames.com
Infobox OKVirheellinen NIMI-arvo: 
Warner Bros. Interactive Entertainment (tunnetaan myös nimellä WB Games) on yhdysvaltalainen videopelien julkaisija. Yhtiön on perustettu tammikuussa 2004, ja sen omistaa Warner Bros. Home Entertainment, jonka taas omistaa Warner Bros. Yhtiö on sen omien tytäryhtiöiden tai kolmansien osapuolien videopelien kehittäjä, jakelija, kustantaja ja lisenssinhaltija.
Historia

Warner Bros. Interactive Entertainmentin (WBIE) perustamisesta ilmoitettiin 14. tammikuuta 2004, ja yhtiön varatoimitusjohtajaksi nimitettiin Jason Hall. Samana vuonna Warner Bros. osti Monolithin. Warner Bros. loi vuonna 2005 uuden ryhmän nimeltään Warner Bros. Home Entertainment, jonka osaksi liitettiin myös WBIE.
Warner Bros. ilmoitti helmikuussa 2009, että on ostanut itsenäisen kehittäjän Snowblind Studiosin. Snowblind Studiosin kehittämä peli The Lord of the Rings: War in the North julkaistiin vuonna 2011, jonka jälkeen se yhdistettiin Monolith Productionsiin, sulkien Snowblindin.
Warner Bros. Home Entertainment Group ilmoitti helmikuussa 2010 ostaneen enemmistön Rocksteady Studiosin osakkeista. Rocksteady oli jo työskennellyt aikaisemminkin Warnerin kanssa Batman: Arkham Asylum -pelin parissa, ja ilmoittivat kehittävänsä lisää videopelejä tulevaisuudessa, jotka liittyvät Warnerin brändiin, kuten Batmaniin.
Warner Bros. Interactive Entertainment ilmoitti 24. tammikuuta 2017 ostavansa Disneyltä Avalanche Softwaren, mukaan lukien Octane-moottoriohjelmiston. Studio avattiin uudelleen, ja John Blackburn palasi toimitusjohtajaksi.
Studiot

Avalanche Software Salt Lake Cityssä, perustettu vuonna 1995, ostettu The Walt Disney Companylta tammikuussa 2017.
Monolith Productions Kirklandissa, perustettu vuonna 1994, liitetty vuonna 2004.
NetherRealm Studios Chicagossa, perustettu vuonna 2010.
Rocksteady Studios Lontoossa, perustettu vuonna 2004 ja liitetty helmikuussa 2010.
TT Games Knutsfordissa, Englannissa, perustettu vuonna 2005, liitetty marraskuussa 2007.
Playdemic Manchesterissa, perustettu vuonna 2010, liitetty helmikuussa 2017.
Traveller’s Tales Knutsfordissa, Englannissa, perustettu vuonna 1989, uudelleenorganisoitu TT Gamesin tytäryhtiöksi vuonna 2005.
TT Animation
TT Fusion Wilmslowissa, Englannissa, perustettu vuonna 2005 Embryonic Studiosina, uudelleenorganisoitu TT Gamesin tytäryhtiöksi vuonna 2007.
TT Games Publishing Bristolissa, Englannissa, perustettu vuonna 2003 Giant Interactivena, uudelleenorganisoitu TT Gamesin tytäryhtiöksi vuonna 2005.
TT Odyssey Brightonissa, perustettu tammikuussa 2018 TT Games Brightonina, uudelleennimetty maaliskuussa 2018.
WB Games Boston, perustettu vuonna 1994, liitetty vuonna 2010.
WB Games Montréal, perustettu vuonna 2010.
WB Games New Yorkissa, perustettu vuonna 2017.
WB Games San Diegossa, perustettu vuonna 2019.
WB Games San Franciscossa, perustettu vuonna 2013.
Pelit

Batman: Arkham -pelisarja
F.E.A.R. -pelisarja
Lego -pelisarja
Middle-earth -pelisarja
Mortal Kombat -pelisarja
Scribblenauts -pelisarja
Aiheesta muualla

Viralliset verkkosivut
WBIE MobyGamesissa
Panafrikkalainen parlamentti

Afrikan parlamentti (tunnetaan myös nimellä Panafrikkalainen parlamentti tai Afrikan unionin parlamentti) on Afrikan unionin lainsäädäntöelin. Se perustettiin maaliskuussa 2004 Addis Abebassa Etiopiassa, mutta muutti myöhemmin Midrandin kaupunkiin Etelä-Afrikassa. Afrikan parlamentin tehtävä oli sen ensimmäisen viisivuotiskauden aikana neuvoa-antava ja kansalaisjärjestöjä konsultoiva, mutta vähitellen sille on myös vaadittu lisää lainsäädännöllistä valtaa.